b'\n_START_ARTICLE_\nTobulas jausmas\n_START_SECTION_\nTurinys\n_START_PARAGRAPH_\nMaiklas ir Siuzana susipa\xc5\xbeino kaip tik tuo metu, kai pasaulyje \xc4\x97m\xc4\x97 siausti ne\xc5\xbeinoma epidemija: \xc5\xbemon\xc4\x97s vienas po kito pradanda geb\xc4\x97jim\xc4\x85 skirti kvapus. Siuzana \xe2\x80\x93 epidemiolog\xc4\x97 \xe2\x80\x93 kartu su kolegomis m\xc4\x97gina i\xc5\xa1spr\xc4\x99sti i\xc5\xa1kilus\xc4\xaf galvos\xc5\xabk\xc4\xaf, tuo tarpu restorano virtuv\xc4\x97s \xc5\xa1efas Maiklas dirba greta jos nam\xc5\xb3 ir jiedu kartais mato vienas kit\xc4\x85. Po vienos nakties nuotykio jie, Siuzanos iniciatyva, i\xc5\xa1sisikiria, ta\xc4\x8diau Maiklas ir toliau atkakliai siekia u\xc5\xbekariauti jos \xc5\xa1ird\xc4\xaf._NEWLINE_Kai \xc5\xbemon\xc4\x97s ima apsiprasti prarad\xc4\x99 geb\xc4\x97jim\xc4\x85 u\xc5\xbeuosti, netrukus jie netenka ir geb\xc4\x97jimo pajusti skon\xc4\xaf. \xc4\xae Maiklo restoran\xc4\x85 niekas nebeu\xc5\xbesuka ir jie ima gaminti paprast\xc4\x85 maist\xc4\x85 pagal vald\xc5\xbeios u\xc5\xbesakym\xc4\x85 tiekiam\xc4\x85 ligonin\xc4\x97ms. Greta \xc5\xa1i\xc5\xb3 nelaimi\xc5\xb3 Maiklas ir Siuzana, tarsi atsiriboj\xc4\x99 nuo visko, kas vyksta aplinkui, vis daugiau praleid\xc5\xbeia laiko kartu._NEWLINE_Dar po kurio laiko \xc5\xbemon\xc4\x97s ima netekti klausos ir \xc5\xa1is praradimas lydimas \xc4\xafnir\xc4\x8dio bei pyk\xc4\x8dio priepuoli\xc5\xb3. Maiklas i\xc5\xa1koneveikia Siuzan\xc4\x85 ir \xc5\xa1i nuo pab\xc4\x97ga. Netrukus atsitok\xc4\x97j\xc4\x99s jis ima gail\xc4\x97tis savo poelgio ir, pats nieko nebegirdintis, ima jai skambinti, Siuzana nenori su juo bendrauti, o v\xc4\x97liau pati netenka klausos. Atgailaujantis Maiklas nuolat \xc5\xbevalgosi \xc4\xaf jos buto langus, ta\xc4\x8diau Siuzana i\xc5\xa1va\xc5\xbeiuoja pas seser\xc4\xaf._NEWLINE_Ketvirtoji epidemijos banga atima i\xc5\xa1 \xc5\xbemoni\xc5\xb3 geb\xc4\x97jim\xc4\x85 matyti. Suprasdami, kad turi ma\xc5\xbeai laiko, Maiklas ir Siuzana skuba vienas kito ie\xc5\xa1koti ir sp\xc4\x97ja susitikti prie\xc5\xa1 pat j\xc5\xb3 akis u\xc5\xbetraukiant tamsai...'